
			Către,

CAMEREI DEPUTAŢILOR
			

                 Vă înaintăm alăturat raportul comun asupra proiectului de Lege privind aprobarea Ordonanţei Guvernului nr. 21/2022 pentru stabilirea unor măsuri privind finalizarea lucrărilor de intervenţie pentru creşterea performanţei energetice la blocurile de locuinţe din cadrul Programului naţional multianual privind creşterea performanţei energetice a blocurilor de locuinţe cu finanţare în perioada 2019-2021, trimis spre dezbatere pe fond Comisiei pentru administrație publică și amenajarea teritoriului, Comisiei pentru buget, finanțe și bănci și Comisiei pentru industrii și servicii, prin adresa nr.PLx.590/2022 din 11 octombrie 2022.

  RAPORT  COMUN
asupra proiectului de Lege privind aprobarea Ordonanţei Guvernului nr.21/2022 pentru stabilirea unor măsuri privind finalizarea lucrărilor de intervenţie pentru creşterea performanţei energetice la blocurile de locuinţe din cadrul Programului naţional multianual privind creşterea performanţei energetice a blocurilor de locuinţe cu finanţare în perioada 2019-2021


            În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru administrație publică și amenajarea teritoriului, Comisia pentru buget, finanțe și bănci și Comisia pentru industrii și servicii au fost sesizate, spre dezbatere pe fond, cu proiectul de Lege privind aprobarea Ordonanţei Guvernului nr. 21/2022 pentru stabilirea unor măsuri privind finalizarea lucrărilor de intervenţie pentru creşterea performanţei energetice la blocurile de locuinţe din cadrul Programului naţional multianual privind creşterea performanţei energetice a blocurilor de locuinţe cu finanţare în perioada 2019-2021, trimis prin adresa nr. PLx 590/2022 din 11 octombrie 2022.
           Senatul, în calitate de primă Cameră sesizată, a adoptat proiectul de lege în ședința din 5 octombrie 2022.
	Camera Deputaților este Cameră decizională, potrivit prevederilor art.75 din Constituția României, republicată și ale art.92 alin.(9) din Regulamentul Camerei Deputaților, republicat, cu modificările și completările ulterioare. 
	La întocmirea prezentului raport comun, Comisiile au avut în vedere: 
	- avizul favorabil al Consiliului Legislativ (nr.967/23.08.2022)
	- avizul favorabil al Consiliului Economic și Social (nr.5288/23.08.2022)
	- avizul favorabil al Comisiei juridice, de disciplină și imunități (nr.PLx590/2022/8.11.2022)
	Proiectul de lege are ca obiect de reglementare aprobarea includerii în Programul naţional multianual privind creşterea performanţei energetice a blocurilor de locuinţe cu finanţare în perioada 2022-2024, a blocurilor de locuinţe prevăzute în anexa nr.2 la Ordinul ministrului dezvoltării şi administraţiei publice nr.2.088/2019 pentru aprobarea Programului naţional multianual privind creşterea performanţei energetice a blocurilor de locuinţe cu finanţare în perioada 2019-2021, la care nu au fost finalizate lucrările de intervenţie pentru creşterea performanţei energetice până la data intrării în vigoare a prezentului proiect de lege, precum şi a celor la care lucrările de intervenţie au fost finalizate, inclusiv a celor pentru care nu au fost încheiate procese-verbale de recepţie la terminarea lucrărilor.
          În conformitate cu prevederile art.62 și 64 din Regulamentul Camerei Deputaţilor, republicat, cele trei comisii sesizate în fond au dezbătut proiectul de lege în ședințe separate.
          Membrii Comisiei pentru buget, finanțe și bănci au examinat proiectul de lege în ședințele din 27 februarie 2023 și 6 martie 2023. La ședințele Comisiei pentru buget, finanțe și bănci deputații și-au înregistrat prezența conform listelor de prezență.
	Membrii Comisiei pentru industrii și servicii au examinat proiectul de lege în ședința din 2 mai 2023. La lucrările Comisiei pentru industrii și servicii au fost prezenți deputați conform listei de prezență.
	Membrii Comisiei pentru administrație publică și amenajarea teritoriului au examinat proiectul de lege sus menționat în ședințele din 15 februarie 2023 și 31 mai 2023.
	La ședințele Comisiei pentru administrație publică și amenajarea teritoriului deputații au fost prezenți conform listelor de prezență.
	La dezbaterile care au avut loc au participat, în calitate de invitați, în conformitate cu prevederile art.56 din Regulamentul Camerei Deputaților, republicat, cu modificările și completările ulterioare, domnul Daniel Surdu - secretar de stat și doamna Irina Albu - consilier în cadrul Ministerului Dezvoltării, Lucrărilor Publice și Administrației.
	În urma examinării proiectului de lege și a opiniilor exprimate, membrii celor trei comisii au hotărât, cu majoritate de voturi, să transmită plenului Camerei Deputaților prezentul raport comun prin care se propune adoptarea proiectului de Lege privind aprobarea Ordonanţei Guvernului nr. 21/2022 pentru stabilirea unor măsuri privind finalizarea lucrărilor de intervenţie pentru creşterea performanţei energetice la blocurile de locuinţe din cadrul Programului naţional multianual privind creşterea performanţei energetice a blocurilor de locuinţe cu finanţare în perioada 2019-2021 în forma adoptată de Senat.
	Menționăm că, în timpul dezbaterilor, membrii celor trei comisii au respins un amendament ce se regăsește în Anexa care face parte integrantă din prezentul raport comun.
     	În raport de obiectul și conținutul său, proiectul de lege face parte din categoria legilor ordinare.

	Radu – Marcel TUHUȚ
	Iulius – Marian FIRCZAK
	Denisa – Elena NEAGU




	Șef serviciu, Cristian BITEA
	Șef serviciu, Giorgiana ENE
	Șef birou, Cristina NEICU

	Consilier parlamentar, 
Roxana ARDELEANU
	Consilier, Simina Alexandra MOCANU
	





















Anexă

AMENDAMENT RESPINS

În cursul dezbaterii, Comisiile au respins următorul amendament:

	Nr. crt.
	Text OUG nr.168/2022
	Text adoptat de Senat
	Amendamente respinse/autorul amendamentelor
	Motivarea
1. admiterii
2. respingerii
	Camera decizională

	1.
	Prevederile art. 5 din Ordonanţa de urgenţă a Guvernului nr.18/2009, aprobată cu modificări şi completări prin Legea nr. 158/2011, cu modificările şi completările ulterioare, nu se aplică blocurilor de locuinţe prevăzute la art. 1 alin. (1).
	
	Cerințele de eficiență energetică din prevederile art. 5 din Ordonanţa de urgenţă a Guvernului nr. 18/2009, aprobată cu modificări şi completări prin Legea nr.158/2011, cu modificările şi completările ulterioare, se consideră îndeplinite pentru blocurile de locuinţe prevăzute la art. 1 alin. (1) și dacă , pentru încălzirea locuinţelor, consumul anual specific de energie calculat pentru încălzire se va situa sub 100 kWh/m2 arie utilă.

Autor:  deputat Victor Ilie – USR

	1. Pentru a păstra cerințele de eficiență existente în momentul demarării programului. Este important ca banii să nu fie cheltuiți degeaba, ci cu un efect pozitiv măsurabil.

2. prin vot
	Camera Deputaţilor

